Diari Oficial de la Generalitat Valenciana


Sumari del DOGV 3955, del 08-03-2001 (2001/1755)

RESOLUCIÓ de 21 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Singular entre la Conselleria de Cultura i Educació i la Universitat Internacional Menéndez Pelayo per a col·laborar en l'estudi de la història cultural valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/1755


Data del document
:   08-03-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * universitat
    * història
    * cooperació administrativa

RESOLUCIÓ de 21 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Singular entre la Conselleria de Cultura i Educació i la Universitat Internacional Menéndez Pelayo per a col·laborar en l'estudi de la història cultural valenciana. [2001/X1755]
  
Subscrit, després de la tramitació prèvia reglamentària, entre la Conselleria de Cultura i Educació i la Universitat Internacional Menéndez Pelayo, el 13 de desembre de 2000, un conveni singular per a col·laborar en l'estudi de la història cultural valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0074/2001, i que figura com a annex d'aquesta resolució.
  
València, 21 de febrer de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni singular entre la Conselleria de Cultura i Educació i la Universitat Internacional Menéndez Pelayo, per a col·laborar en l'estudi de la història cultural valenciana.
  
València, 13 de desembre de 2000
  
Reunits:
  
D'una part, l'honorable senyor conseller de Cultura i Educació, Manuel Tarancón Fandos, autoritzat per a la firma del present conveni per acord del Consell de la Generalitat Valenciana de 5 de desembre de 2000.
  
I d'altra part, el magnífic i excel·lentíssim rector de la Universitat Internacional Menéndez Pelayo, José Luis García Delgado, nomenat pel Reial Decret 1.920/1995, de 24 de novembre (BOE núm. 282, de 25.11.1995), fent ús de les atribucions conferides al seu càrrec pels Estatuts de la Universitat Internacional Menéndez Pelayo, aprovats per O.M. de 12 d' agost de 1982 (BOE de 28.9.1982).
  
Exposen:
  
Que en virtut del conveni subscrit el 18 de maig de 1998, la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo col·laboren en l'organització d'activitats acadèmiques i culturals amb una perspectiva internacional i inscrites essencialment en cinc grans àrees temàtiques: genètica i societat, ocupació i qüestions socials, ciències de la vida i medi ambient, estudis autonòmics i formació de guionistes.
  
Que ambdós institucions són conscients que és possible coordinar i rendibilitzar encara més els esforços i recursos, ampliant les línies de cooperació existents per a portar a terme activitats d'estudi de la història cultural valenciana.
  
Per això
  
Convenen:
  
Primer
  
Les parts firmants col·laboraran en les activitats que apareixen en l'annex del present conveni. Les activitats tenen com a finalitat l'estudi de la història cultural valenciana, a través dels fons bibliogràfics depositats en la Biblioteca Valenciana en les grans àrees de la nostra producció cultural com a poble: literatura, història de la ciència i la tècnica, història de les idees i història de les institucions polítiques i religioses.
  
Segon
  
La Universitat Internacional Menéndez Pelayo, es responsabilitza de l'organització i de la posada en marxa del pla d'activitats que apareix en l'annex del conveni, i destinarà els recursos humans i materials necessaris per al seu desenrotllament.
  
Les activitats s'impartiran tant a les instal·lacions de la Biblioteca Valenciana de Sant Miquel dels Reis, com a la seu de la Universitat Internacional Menéndez Pelayo de València, i es reservaran com a màxim 60 places de matrícula gratuïta per al personal comissionat pel director general del Llibre, Arxius i Biblioteques de la Conselleria de Cultura i Educació.
  
Tercer
  
Les dos institucions mantindran reunions periòdiques de seguiment i avaluació de les diferents activitats convingudes.
  
Quart
  
La Conselleria de Cultura i Educació i la Universitat Internacional Menéndez Pelayo col·laboraran en el disseny global del pla, en el seu procés de difusió i en la selecció del professorat i alumnat.
  
Cinqué
  
Per a l'any 2000, l'aportació econòmica transferida com a subvenció a la Universitat Internacional Menéndez Pelayo serà com a màxim de 8.000.000 PTA (48.080,97 euros), a càrrec de la línea pressupostària 3355 del programa 452.10 dels pressupostos de la Generalitat Valenciana per a 2000. Esta quantitat permetrà el finançament de les despeses derivades de la seua realització: honoraris, allotjaments, desplaçaments, restauració, direcció de curs, difusió, servicis reprogràfics i material fungible. Estes quantitats s'ajustaran a les fixades en el Decret 24/1997, d'11 de febrer, del Govern Valencià (DOGV de 17.2.1997).
  
El pagament de la subvenció serà realitzat en la forma que determina l'article 47 bis de la Llei d'Hisenda Pública de la Generalitat Valenciana:
  
1. El 40% de l'import de la subvenció es lliurarà a la firma del conveni.
  
2. El 20% quan es justifique una despesa contreta per un import equivalent al 60% del total de l'aportació establida.
  
3. El 40% restant s'abonarà una vegada es justifique per la UIMP el compliment total del que s'ha convingut.
  
Per al reconeixement de les obligacions de pagament de la Universitat Internacional Menéndez Pelayo, haurà de presentar les minutes i factures que acrediten la realització material de les despeses efectuades, amb el CIF de la Universitat, per ser l'entitat conveniant. Els justificants que constituiran la memòria econòmica es presentaran en l'Àrea d'Administració de la Biblioteca Valenciana abans del 30 de novembre de 2000.
  
Així mateix s'adjuntarà una memòria acadèmica on conste documentalment el desenrotllament detallat de cada curs impartit.
  
Sisé
  
En tots els suports impresos de difusió de les activitats formatives objecte d'este conveni, figurarà (en lloc preferent i grandària destacada) l'escut i anagrama de la ?Biblioteca Valenciana. Generalitat Valenciana. Conselleria de Cultura i Educació. Direcció General del Llibre, Arxius i Biblioteques?.
  
Seté
  
L'abonament de la quantitat fixada es farà efectiva en el c/c núm. 5687852939 del Banc d'Espanya (codi de banc 9000) a nom de la Universitat Internacional Menéndez Pelayo, Secció d'organismes autònoms, a l'oficina principal (codi d'agència 0001), carrer Alcalá, 50 de Madrid.
  
Huité
  
La duració del present conveni s'estén des de la data de la seua firma fins al 31 de desembre de 2000.
  
Les parts firmants podran denunciar o modificar aquest conveni en qualsevol moment de mutu acord. Si per causes imputables a la Universitat Internacional Menéndez Pelayo no es realitzara alguna de les activitats encomanades, el conveni quedaria automàticament rescindit i la Conselleria de Cultura i Educació tindria dret que li és tornada la quantitat pagada a compte, segons el que disposa l'article 47.9.c del text refós de la Llei d'Hisenda Pública de la Generalitat Valenciana, de 26 de juny de 1991. Així mateix, si la Conselleria de Cultura i Educació pretenguera unilateralment donar per finalitzats els cursos i les activitats encomanades abans de la seua finalització, haurà d'abonar a la Universitat Internacional Menéndez Pelayo l'import pendent de pagament de les activitats efectivament realitzades, després de justificació, en un termini no superior a un mes.
  
Nové
  
La Conselleria de Cultura i Educació i la Universitat Internacional Menéndez Pelayo es comprometen a resoldre de manera amistosa els problemes que puguen sorgir en el desenrotllament del present conveni. Les qüestions litigioses que puguen sorgir en la seua interpretació i compliment seran de coneixement i competència de l'ordre jurisdiccional contenciós administratiu.
  
Per tal de donar conformitat al que antecedeix, firmen el present document en quatre exemplars al lloc i en la data que figura a l'encapçalament.
  
El conseller de Cultura i Educación,
  
MANUEL TARANCÓN FANDOS
  
El rector de la UIMP,
  
JOSÉ LUIS GARCÍA DELGADO
  
ANNEX
  
Activitats d'aquest conveni per a l'any 2000.
  
1. Curs: Juan Andrés i la teoria comparatista. Director del curs: Pedro Aullón de Aro, professor de la Universitat d'Alacant. Secretari: Jesús García Gabaldón. 30 hores lectives. Places: mínim 40, màxim 120.
  
2. Curs: Els valencians en l'Imperi de Carles V. Director del curs: Bernard Vicent. Secretari: Luis Pablo Martínez, president de la Societat d'Amics dels Castells. 30 hores lectives. Places: mínim 40, màxim 120.
  
3. Curs: Per a una història de l'objectivitat: la Il·lustració i les ciències. Direcció del curs: Josep Lluis Barona. Secretaris: Javier Moscoso i Juan Pimentel. 30 hores lectives. Places: mímin 40, màxim 120.
  
4. Curs: L'actitud il·lustrada. Direcció del curs: Eduardo Bello. Secretari: Antonio Rivera. 30 hores lectives. Places: mínim 40, màxim 120.